google/wiki40b huggingface dataset:
Langangsbruene

Langangsbruene er to fritt frambygg-bruer i betong som går over tettstedet Langangen i Porsgrunn kommune i Telemark. Østre Langangen bru går over den indre delen av Langangsfjorden. Brua er 376 meter lang, og hovedspennet er 112 meter. Brua har 7 spenn. Vestre Langangen bru er 298 meter lang, og hovedspennet er 130 meter. Brua har 4 spenn. Største høyde fra kjørebanen til bakken er 70 meter. Bruene er en del av europavei 18, og de ble åpnet 25. oktober 1979. Anlegget kostet i sin tid 83 millioner kroner medregnet tilknyttet veianlegg på 6,5 km og tilførselsveier. Langangen bru ledet trafikken utenom tettstedet Langangen, og også utenom flaskehalsen Korketrekkeren.
I den pågående prosessen (2012) med ombygging av veistrekningen er kurvaturen på broen vurdert til å være for skarp for en hastighet på 100 km/t. Det vurderes derfor om det må bygges ny bro.
Kerriidae

Utseende

De voksne hunnene er svært redusert, beina er helt borte, antennene er ganske små og 2-leddete. De er dekket av et bredt, høyt hvelvet skjold av lakk eller et hornaktig stoff. Ofte sitter de så tett sammen at skjoldene gror sammen til et felles tak. Skjoldet er ofte delt i flere lober og har markert overflateskulptur, og har tre åpninger, en analåpning og to spirakel- (åndehull-) åpninger. Også hannen produserer et skjold under utviklingen, men dette er mindre og smalere. De voksne hannene kan være vingede eller vingeløse.

Levevis

Kerriidae lever på ulike busker og trær, og sitter helst på stammene av unge skudd. Hunnen utvikler seg gjennom 3-4 nymfestadier, hannen gjennom 5 stadier. Lakkskjoldlusen har 2 – 3 generasjoner hvert år. Hunnen legger opptil 1000 egg i et eggkammer under skjoldet, og skrumper selv inn slik at det blir plass til eggene. De nyklekte nymfene kryper ut ved analåpningen og kryper til nye skudd, der de setter seg fast. Hos de fleste artene forkommer hanner, men alle ser også ut til å være i stand til å formere seg ved parthenogenese. Noen arter er rent parthenogenetiske, uten hanner, blant andre den brysomme skadearten Paratachardina pseudolobata.

Økonomisk betydning

Lakkskjoldlusen (Kerria lacca) skiller ut lakk, et seigt, harpiks-lignende stoff som får en blank overflate når det størkner. dette har vært brukt mye til overflate-behandling av ulike gjenstander og i klebemidler. Det ferdige produktet kalles skjellakk. Skjellakk er mistenkt for å være kreftframkallende og stoffet brukes ikke lenger i noen særlig grad til dekorasjon av matvarer, men på grunn av den særlig attraktive, blanke overflaten det gir brukes de fortsatt i noen grad til finere møbler (særlig ved restaurering av gamle møbler) og musikkinstrumenter. Det har også vært vanlig brukt til omranding av mikroskopiske preparater, fordi det danner en holdbar, tett hinne.
Det ble også tidligere brukt til å lage grammonfonplater. Til mange av bruksområdene er det i dag erstattet av syntetiske materialer.
Andre arter av Kerriidae er skadedyr, dette gjelder særlig arten Paratachardina pseudolobata, som kan angripe over 300 ulike busker og trær. Den har gjort betydelig skade i Florida og Karibia, og på Christmas-øya i Australia.

Utbredelse

De er utbredt i alle faunaregioner bortsett fra Antarktis, men mangler i Europa. Flest arter er det i Sørøst-Asia.
Russell Allen

Biografi

Allen har vært vokalist i Symphony X siden 1995, og har sluppet 6 studioalbum sammen med bandet.
Han slapp også ut sitt første soloalbum, Atomic Soul, 25. april 2005. I tillegg til vokal spiller han også bassgitar på konserter når sangen «Atomic Soul» fremføres.  Han går også under navnet Sir Russell Allen (fordi han jobbet på en middelalder-restaurant), og er kreditert som det i multiinstrumentalist Arjen Anthony Lucassen sitt verk, Universial Migrator, under det navnet. Han har også vært på turné med Star One.
Sommeren 2005 dro han på turné med Symphony X på Dave Mustaines sin kjempeturné sammen med band som Dream Theater, Megadeth, og Nevermore.
Allen har også samarbeidet med den norske vokalisten Jørn Lande under navnet Allen/Lande.
Vilhelm (biskop)

Vilhelm (Wilhelm, William, død omkring 1073 eller 1074) var biskop av Roskilde på Sjælland i Danmark.
Vilhelm var opprinnelig kannik hos erkebiskop Adalbert av Hamborg-Bremen og ble av ham innviet til biskop i Roskilde i 1060. Han fikk et nært forhold til Svend Estridsen som stadfestet jordegodsgaven kongens mor Estrid hadde donert kirken.
Vilhelm er begravet i Roskilde domkirke. Han ble etterfulgt av Svend Nordmand.
Søstrene Grene

Søstrene Grenes butikk-konsept

Søstrene Grenes butikker er utformet som labyrinter, og det spilles klassisk musikk i alle butikkene. Produktene som er i salg er av skandinavisk design, tilbehør til hjemmet, kjøkkenutstyr, gaver, interiør og møbler og mye mer.
Opp gjennom tidene har Anna og Clara vært tilstedeværende i skiltene i butikkene og i firmalogoen siden starten i 1973. Disse to søstrene er vertinner for alle historiene og fortellingene til Søstrene Grene. Anna og Claras personligheter baserer seg på Inger Grenes to tanter på farssiden, og sammen representerer Anna og Clara verdiene Søstrene Grene står for. Anna og Clara er ikke grunnleggerne av Søstrene Grene.

Butikkene

Den første Søstrene Grene-butikken åpnet I 1973 i andre etasje i Søndergade 11 i Aarhus. Kjeden ble utvidet med butikker i Aalborg og Herning i 1989, og utviklingen fortsatte gjennom 90- og 2000-tallet. I 2005 åpnet butikkjeden i Reykjavik på Island mens butikkene i Stavanger i Norge og Malmø i Sverige ble åpnet i 2006.
I løpet av 2015 har firmaet åpnet 20 nye butikker i Danmark I dag er Søstrene Grene å finne i 15 forskjellige land og handelsmarkeder: Danmark, Norge, Sverige, Island, Japan, England, Irland, Nord- Irland,  Nederland, Spania, Frankrike, Færøyene, Tyskland, Sveits og Østerrike.
Stortingsvalget 2013 i Vest-Agder

Stortingsvalget 2013 i Vest-Agder ble avholdt mandag 9. september 2013. Det skulle velges seks stortingsrepresentanter for Vest-Agder for perioden 2013 til 2017, herav fem distriktsmandater og ett utjevningsmandat.

Nominasjon 2013

Det er 16 valglister som er godkjent av fylkesvalgstyret i Vest-Agder.
Machala gasskraftverk

Machala gasskraftverk er et varmekraftverk ikke langt fra Guayaqiul i Ecuador. Det har en installert produksjonskapasitet på 130 MW, fordelt på 2 like store blokker. Anlegget ble påbegynt omkring 1998, og stod ferdig i 2002. Brenselkilden er naturgass.
Svartisen kraftverk

Havarier

Kraftverket har vært utsatt for flere havarier. I 2006 medførte stormen «Narve» feil på nettet som ga varmgang, og det tok 1/2 år å reparere generatoren. Like etter oppstart skjedde et nytt havari.
I 2010 havarerte det nye aggregatet ved oppstart da verktøy ble gjenglemt inne i generatoren. Etter reparasjon ble det oppdaget sprekker i turbinen, og det ble enda en reparasjon.
Pandrosos

Utseende

Middelsstore, spinkle, matte, brokete røbrune trebukker. Antennene er tynne og lengre enn kroppen. Hodet har en påfallende "snute" foran fasettøynene. Pronotum er mer eller mindre sylindrisk, lengre enn bredt, uten pigger på sidene. Dekkvingene er jevnbrede. Beina er nokså lange.

Utbredelse

Slekten er kjent fra Costa Rica, Panama og Brasil.
Kendal kullkraftverk

Kendal kullkraftverk eret av verdens største kullkraftverk. Det har en installert produksjonskapasitet på 3840 MW fordelt på 6 like store blokker, og er lokalisert i Sør-Afrika 40 km sørvest for Witbank i regionen Mpumalanga. Årsproduksjonen er 24,7 TWh elektrisk kraft.
Utbyggingen skjedde i årene 1980–1983. Kjøletårnere er hele 165 m høye.
Armlengdeprinsippet

Armlengdeprinsippet (Arm's length principle - ALP) er et prinsipp om hvilken pris som skal settes på varer og tjenester som handles internt i et multinasjonalt selskap. Prisen skal settes lik det den ville vært om selskapet handlet varen utenfor selskapet, altså markedsprisen. Hensikten er å hindre at interne priser blir manipulert for å flytte overskudd og dermed unngå skatt. OECD benytter dette prinsippet, men det har fått kritikk for å være arbeidskrevende å dokumentere og for å ikke kunne anvendes for en rekke varer og tjenester.
National-Demokratische Partei Deutschlands

National-Demokratische Partei Deutschlands (NDPD) var et blokkparti i DDR. Det ble grunnlagt i 1948 av SED, og gikk i 1990 med i det fellestyske partiet Freie Demokratische Partei (FDP). Formålet med partiet var å få tidligere soldater og medlemmer av NSDAP, og dessuten andre borgerlige individer, integrert i det statssosialistiske system i DDR.
Jada

Etymologi

Navnet Jada har usikker opprinnelse. Det kan være dannet som en utbrodert form av kvinnenavnet Jade, som betyr «jade».
Acorn Archimedes

Tidlige modeller

Acorn Arkimedes var den første RISC-baserte hjemmedatamaskinen. De første modellene ble lansert i juni 1987, da kalt 300- og 400-serien. 400-serien hadde fire utvidelsesspor (selv om et to-sporet bakplan kan legges til 300-serien som en offisiell oppgradering og tredjeparter produserte sine egne 4-spors bakplan) og en ST506 kontroller for en intern harddisk. Begge modellene brukte operativsystemet Arthur (senere erstattet av RISC OS som en betalt oppgradering), BBC BASIC og en emulator for Acorns BBC Micro, og ble montert i todelte kabinett med en liten sentralenhet, med skjerm på toppen, et separat tastatur og tre-knappers mus (der den midterste ble brukt for å vise sprettoppmenyer i operativsystemet). Alle modeller hadde åttekanals 8-bit stereo lyd (tidsmultiplekset i programvaren til én kanal levert av maskinvaren. og volumkontrol i programvaren) og kunne vise 256 farger på skjermen.
Det ble opprinnelig lansert fire modeller med ulik minnestørrelse, A305, A310, A410 og A440. 540 ble avduket i september 1990, med SCSI med høyere hastighet og mulighet for å koble til Genlockenheter. 300- og 400-modellene ble etterfulgt av en rekke maskiner med mindre endringer og oppgraderinger:
Jan van den Broeck

Karriere

Van den Broeck er belgisk mester på 800 utendørs i 2010 og innendørs i 2011.
Han deltok ved EM i friidrett 2010, men ble slått ut i kvalifiseringsheatet med tiden 1:51,79. Året etter fikk han 7.-plass ved U23-EM i Ostrava, med tiden 1:49,41. Adam Kszczot vant U23-EM-gullet. 
Ved VM innendørs 2012 kom han på 5.-plass på 800 meter, av de seks som løp i finalen.
Skipnes

Skipnes er et fiskevær i Øksnes kommune i Nordland. Stedet ligger på Tindsøya i Øksnes Vestbygd.
Skipnes var fiskerbondegård fram til begynnelsen av 1900-tallet. Rundt 1. verdenskrig ble det bygd opp et stort fiskemottaksanlegg på stedet, og Skipnes hadde sin storhetstid som fiskevær fram til midten av 1960-årene. Etter det førte sentraliseringspolitikk og dårlig fiske til at stedet ble fraflyttet.
De siste årene har imidlertid Skipnes blitt bygd opp på nytt. Stedet har blitt ferie- og fritidssted med rorbuer, restaurant, pub og turistaktivitet. I dag er det utleie av ro- og motorbåter på stedet, og Skipnes er tilrettelagt for dykkere. De siste årene har Skipnes vært base for kajakkløpet Arctic Sea Kayak Race.
Fra Skipnes går det merket turløype til det gamle fiskeværet og handelsstedet Tinden, lenger nord på Tindsøya.
Cookin' (Jerry Reed-album)

Annet

Reed spilte inn en ny versjon av «Alabama Jubilee» til albumet Both Barrels i 1976.
Verdensutstillingen i Paris (1925)

Verdensutstillingen i Paris i 1925 (Exposition Internationale des Arts Décoratifs et Industriels Modernes) var en verdensutstilling som ble arrangert i Paris fra 28. april til 25. oktober 1925.
Fra den hjemlige arrangørs side var utstillingens formål var å vise franske luksusvarer frem for omverdenen, men mange nasjoner var representert med egne paviljonger.
I ettertiden huskes den primært fordi det i høy grad var dens fortjeneste at art deco, som tok navn etter utstillingen - ved å forkorte ordene Arts Decoratifs - i tittelen. Swt vil si at utstillingen var - med endel unntak - preget av en tilbakeholdent ornamentert, neoklassisistisk og rasjonalistisk orientert stil, - som så ble kalt art déco. Særlig oppmerksomhet fikk for eksempel paviljongene til de store varehusene Printemps og Galeries Lafayette, og dessuten Pavillon du Collectionneur (Samlernes paviljong) som var tegnet av arkitekten Pierre Patout og hadde en indre romgestaltning av Jacques-Émile Ruhlmann. Også Turismepaviljongen av Robert Mallet-Stevens og de indre i det provisoriske teaterbygg på området (Auguste Perret) fikk meget ros av samtidens kritikere.
Utstillingsområdet lå mellom Les Invalides og inngangspartiene til Grand Palais og Petit Palais.

De fleste av verkene som ble utstilt var produkter av tidens klassisistiske formspråk, preget av geometriske og symmetriske komposisjoner. Det fantes imidlertid unntak der en moderne form med funksjonalistiske trekk kan sees. Le Corbusiers paviljong l'Espirit nouveau var et eksempel på dette, som med sitt avskallede uttrykk ble gjenstand for mange diskusjoner. Denne bygningen følger den revolt mot ornamenter og representative formprinsipper som han gikk inn for blant annet i sine skrifter Vers une architecture og Urbanisme. I stedet fremviste han en arkitektur preget av moderne vitenskap og teknikk.
Også Konstantin Melnikovs sovjetiske paviljong stakk ut av mengden med et stramt formspråk i en konstruktivistisk ånd. Vid siden av disse bygninger fikk særlig Østerrikes, Tsjekkoslovakias og Polens respektive paviljonger mye oppmerksomhet.
Polsk grafisk kunst ble også vist med fremgang. Tadeusz Gronowski vant Grand Prix i kategorien. Den danske arkitekt og designer Arne Jacobsen, da fremdeles student, vant en sølvmedalje for et stordesign.
NERIT

Kanaltilbud

Selskapet tok over flere av kanalene til forgjengeren ERT og drev fire tv-kanaler og flere radiokanaler.
Slaget ved Loos

Slaget ved Loos var et britisk angrep på de tyske linjene ved Loos i det nordvestre Frankrike i slutten av september, 1915. Britene innledet slaget med å bombe de tyske linjene med 140 tonn klorgass med blandet resultat. Slaget var der første saget i første verdenskrig der det ble brukt gass på slagmarken.
Angrepet startet den 25. november og britene brøt i utgangspunktet gjennom de tyske linjene. Angrepet stoppet imidlertid opp i de sekundære tyske linjene, som var forsvart med maskingevær. Den 26. november forsøkte de igjen å bryte de sekundære linjene, men tyskerne hadde forsterket linjene sine i løpet av natten og britene mistet 8 000 av de 10 000 soldatene som deltok i angrepet i løpet av fire timer. Den 27. fortsatte britene forsøkene på å storme de tyske stillingene, men tapene og utmattelsen på begge sider gjorde at slaget ebbet ut den 28. september.
Britenes reserver var ferske rekrutter og hadde vært flere mil unna da slaget tok til, og var hverken i stand til å hjelpe sine kamerater eller stå imot de tyske motangrepene. Selv om det forekom sporadiske britiske angrep etter dette var slaget i praksis over 28. november. De samlede tyske tapene var på 25 000 mann, britene mistet 50 000.
Røros Idrettslag

Historikk

Idrettslaget ble til 2. juli 1945 etter en sammenslutning av Røros Skilag (stiftet 5. desember 1897), Røros Turnforening (stiftet 10. november 1911), Idrettslaget Bergmann (stiftet 28. desember 1920) og Røros Arbeideridrettslag (stiftet 1. mars 1933).

Skøyter

Røros IL var teknisk arrangør av sprint-NM på skøyter i 1983. Mestere ble Bjørg Eva Jensen, IF Fram og Kai Arne Engelstad, Ask SK. B.E. Jensen forbedret den norske rekorden i sprint-firkamp under Sprint-NM 1983. Laget var også teknisk arrangør av junior-VM på skøyter i 1985, sammenlagtmestere ble østtyske Cornelia Dick og Sovjetunionens Valerij Guk.
Tyrannomolpus

Utseende

En ganske stor (9,7 - 12 millimeter), mørkt grønnlig bladbille, med bronseaktig metallisk glans. Dekkvingene har uregelmessig punktering. Undersiden er svart. Hodet er noe fremstrakt, antennene tynne. Pronotum er rundet, mye smalere enn dekkvingene, som er tilspisset bak.

Levevis

Både larvene og de voksne (imago) er planteetere.

Utbredelse

Arten er bare kjent fra Three Kings Islands på New Zealand.
Sophies Minde Ortopedi

Sophies Minde Ortopedi AS hadde sitt utgangspunkt søstrene Agnes og Nanna Fleischers grunnleggelse av «Arbeidsskole for Vanføre» i 1892. Skolen Sophies Minde ble i 1902 etablert med støtte av Kong Oscar II som en sentralanstalt for vanføre fra hele landet. Anstalten ble oppkalt etter unionsdronninga Sofie (Sofia). Ti år senere, i 1912, ble skolen utvidet til en klinikk for vanføre og i 1914 utvidet med et ortopedisk skomakerverksted. Skolen ble etter hvert spesialisert yrkeskole for vanføre. Sophies Minde har hatt kjøreskole for vanføre, og var lenge godkjenningsinstans for utgifter til spesialutstyr for biler for handikappede i Rikstrygdeverket

Sophies Minde Hospital

I 1927 åpnet anlegget i Trondheimsveien 132 med poliklinikk og ortopedisk verksted. Sykehuset fikk fort riksfunksjoner innen flere felter av ortopedien. Det første professorat i ortopedisk kirurgi som ble opprettet i Norge fikk overlege ved sykehuset Ivar Alvik.
Sykehusdrift og poliklinikk ble flyttet fra Sophies Minde i Trondheimsveien i 2002 til de ortopediske avdelingene ved Rikshospitalet og Ullevål sykehus. Samtidig ble verksteddelen omgjort til en avdeling underlagt Rikshospitalet, Sophies Minde Ortopediteknisk Senter. Året etter ble senteret gjort om til et heleid aksjeselskap under Rikshospitalet og flyttet i 2004 til Aker sykehus sitt område i Trondheimsveien 235, bygg 79.
Foran Sophies Mindes tidligere anlegg i Trondheimsveien ligger Bülow Hanssens plass.
Skyting under samveldelekene 1978

Skyting under samveldelekene 1978. Skyting var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var tredje gangen som skyting var med på programmet i Samveldelekene. I lekene i 1978 ble det konkurrert i seks øvelser. Canada ble beste nasjon med fire gullmedaljer foran Skottland og New Zealand med en hver.
Midtøsten – Løfter og svik

Personer som medvirker

En stor grad av filmen består av intervju med historikerne Youssef Choueiri, Christopher Coker, Fred Halliday, Mark Levene, Dominic Lieven, Avi Shalim og den tidligere britiske ambassadøren sir Michael Weir. Fortellerstemmen tilhører Struan Rodger.

Handling

Filmen forsøker å belyse den historiske bakgrunnen for den langvarige konflikten mellom mellom israelere og palestinere. Ved siden av den jødiske immigrasjonnen og deres målsetning om å opprette en jødisk stat, tar også dokumentaren grundig for seg de motstridene avtaler som britene lovet til både jøder og arabere i håp om støtte fra partene under første verdenskrig. Den viser hvordan britenes dobbeltrolle i Midtøsten allerede under den første verdenskrig tente den konflikt vi i dag ser mellom arabere og jøder i Midtøsten. Dokumentaren gir førstehånds innblikk i disse lite kjente hendelsene fra en ikke altfor fjern fortid, via autentiske dokumenter og tidlige filmopptak fra Midtøsten. Dokumentaren viser hvilket tvilsomt diplomatisk håndverk som lå til grunn for en avtale der. London gav sin velsignelse til en jødisk nasjonalstat, i et land britene først hadde garantert skulle være arabisk.
Ifølge dokumentaren har kampen mellom araber og jøde om kontrollen i Midtøsten forårsaket uendelige lidelser for områdets folkeslag i generasjoner. Opprinnelsen til konflikten er de selvmotsigende løfter som ble gitt til araberne og jødene. De har forårsaket en kontinuerlig kamp som ennå rir Midtøsten som en mare.
Xiangfan

Xiangfan (kinesisk: 襄樊; pinyin: Xiāngfán) er en by på prefekturnivå i provinsen Hubei i det sentrale Kina. Arealet er på 19 700 km², og befolkningen innen grensene anslås til 5.788.000.
Europamesterskapet i sjakk

Europamesterskapet i sjakk er en individuell sjakkturnering som har vært arrangert årlig siden 2000 i regi av ECU.
I tillegg til å kåre Europamester brukes turneringen som kvalifisering for 2 plasser til FIDEs kandidatturnering.
Innere Stadt

Innere Stadt er det første av Wiens 23 distrikter.
Dette distriktet er gamlebyen i Wien. Fram til bygrensene ble utvidet i 1850 var Innere Stadt det samme som byen Wien.
Ringstraße omgir Innere Stadt, langs de gamle bymurene.
P7 Klem

Bakgrunn

Kanalen har røtter tilbake til juni 2002, da under navnet Klem FM. Kanalen ble drevet av SBS Discovery-selskapetMelodigruppen og markedsførte seg som landets eneste «rendyrkede radiostasjon for rolige favoritter». Kanalen overtok frekvensene til nedlagte Melodi FM og sendte i begynnelsen bare i Oslo, Bergen og Trondheim. Senere ble kanalen kjøpt opp av NRJ og P4. I 2014 skiftet kanalen navn til P7 Klem i forbindelse med den planlagte overgangen fra FM til DAB+.
I 2017 var P7 Klem den niende største radiokanalen i Norge, med en daglig lytterandel på 2,3 prosent. I desember 2017 var kanalen landets tredje største radiokanal, takket være P7 Klems julemusikk-profil.
Garching

Garching bei München er en liten by sør i Landkreis München i Tyskland rett ved den nordlige grensen til Østerrike. Byen er vennskapsby med den norske kommunen Lørenskog.
Alise

Etymologi

Alise er dannet som en nordisk form av Alice, som er en fransk og engelsk nyere form av Aliz. Dette navnet kan være en gammelfransk kortform av Adaleiz, som igjen er en gammelhøytysk kortform av Adalhaid, dannet av adal, «edel», og heit, «type, art, utseende». Aliz kan også være en kortform av Aliza, som er den engelske skrivemåten av det hebraiske navnet עַלִיזָה, som betyr «gledesfylt».
Basketball under Asialekene 2010

Basketball under Asialekene 2010. Basketball var en av flere sporter under de 16. Asialekene som ble arrangert i Guangzhou i Kina. Basketballturneringene ble avviklet mellom 13. og 26. november 2010. Det var en turnering for menn og en for damer. Åtte herrelag og sju damelag deltok.
Hertfordshire Constabulary

Hertfordshire Constabulary er en britisk politistyrke med ansvar for grevskapet Hertfordshire, som er kjent for å være blant de områder som har lavest kriminalitet i Storbritannia.
Styrken har 2100 polititjenestemenn og 1400 administrativt ansatte. Hovedkvarteret ligger i Welwyn Garden City. 
Kontrollorganet for tjenesten er Hertfordshire Police Authority, en komité med 17 medlemmer.
Fred (roman)

Fred  er en roman av den norske forfatteren Arne Garborg, utgitt i 1892.
Hovedmotivet i boka er bonden Enok Hoves religiøse grublerier. Presset fra hans egen ætte- og gårdsbevissthet sammen med de sosiale og økonomiske vilkårene i tiden fører ham inn i en ødeleggende manisk-depressiv galskap som støter bort alle rundt ham: sønnene, foster-sønnen og kona.
Handlingen er lagt til forfatterens hjemtrakter Jæren, og kan sees som en nærmest naturalistisk skildring av de sosiale og økonomiske forholdene som rammet bøndene under det store hamskiftet. Som kontraster til Enok Hove opptrer thranitteren Torkjell Tualand og den frie livsfilosofen tateren Fante-Tomas.
Hovedpersonens selvmord i bokas siste del er et ekko og en bearbeidelse av forfatterens egen opplevelse av at faren Eivind Aadneson hengte seg i 1870, da Arne var 19 år gammel.
Enok Hoves to sønner Paulus (Paal) Hove og Gunnar Hove finnes i flere av forfatterens to bøker: Paal i Læraren, Den burtkomne faderen og Heimkomin son; Gunnar i Den burtkomne faderen.
Prosadiktet i åpningskapitlet, om havet, landskapet og folket, har blitt beskrevet  som et høydepunkt i Garborgs forfatterskap. Romanen er tatt med i tre ulike utvalg som representerer versjoner av Norges litterære kanon, og åpningssiden blir ofte dratt frem som et eksempel på litterært mesterskap.
Boken ble gitt ut på Mons Litlerés forlag i Bergen. Det ble en økonomisk suksess både for forfatter og forlag.
Neocrossidius

Utseende

En middelsstor, avlang, brunsvart trebukk, dekkvingene brune med svarte lengdestriper. Antennene er tynne og svarte, lengre enn kroppen. Pronotum er rundet med en liten tann på sidene. Dekkvingene er jevnbrede. Beina er middels lange, lårene litt fortykkede.

Utbredelse

Arten er kjent fra Mexico.
Weigeliella

Utseende

En nokså liten, halvmatt lyst rødbrun trebukk med svart hode. Antennene er betydelig lengre enn kroppen. Hodet har store fasettøyne og er tydelig bredere enn pronotum. Pronotum er sylindrisk med en kraftig, butt tann midt på hver sidekant, en del smalere enn dekkvingene. Dekkvingene er utvidete bakover, beina middels lange og nokså slanke.

Utbredelse

Arten er kjent fra Laos og Vietnam.